**Nr. SAP 1307/12.05.2023**

**INVITAȚIE DE PARTICIPARE LA PROCEDURA PROPRIE**

**ORGANIZATA DE OPERA NAȚIONALĂ BUCUREȘTI**

**LOT 1 - *Servicii de cazare și masă* pentru organizarea Bucharest Opera Festival in perioada 16 iunie – 24 iunie 2023**

**OPERA NAȚIONALĂ BUCUREȘTI**, cu sediul social în București, str. Mihail Kogalniceanu nr.70-72, sector 5, cod fiscal 4221314 având contul bancar RO10TREZ7055005XXX000159, reprezentată legal prin domnul Daniel Jinga, în calitate de Manager – director general, în calitate de autoritate contractantă, telefon: 021/314 69 80 adresa de mail: **achizitii.publice@operanb.ro****,** intenţionează să achiziţioneze prin aplicarea **Procedurii proprii**, în conformitate cu prevederile art.111 alin. (1) din Legea nr. 98/2016- „(*1)Procedura de atribuire prevăzută la art. 68 alin. (1) lit. h), aplicabilă în cazul serviciilor sociale şi al altor servicii specifice prevăzute în anexa nr. 2, este o procedură proprie, autoritatea contractantă având obligaţia respectării principiilor prevăzute la art. 2 alin. (2)”*, **Servicii hoteliere** constând în ***Servicii de cazare și masă pentru Bucharest Opera Festival organizat în perioada 16.06 – 24.06.2023***, servicii prevăzute în Anexa nr. 2 din Legea nr.98/2016, Cod CPV: *55100000 - 1 Servicii hoteliere*, conform specificațiilor Caietului de sarcini anexat.

**I. Obiectul achiziției:** **LOT 1 - *Servicii de cazare și masă* pentru organizarea Bucharest Opera Festival in perioada 16 iunie – 24 iunie 2023**

Obiectivul specific consta în achiziționarea de ***Servicii de cazare și masă* pentru organizarea Bucharest Opera Festival in perioada 16 iunie – 24 iunie 2023,** constând în:

**- Servicii de cazare pentru 740 de persoane**, în perioada **16.06-24.06.2023**, în camera single sau double/twin cu mic dejun inclus, în hoteluri încadrate la 3 stele, cu următoarele dotari: tv, baie proprie, internet wireless, conform descrierilor din Caietul de sarcini- **LOT 1** pentru servicii de cazare și masă și Anexa 1.

**Unitățile de cazare trebuie să dispună si de restaurante în aceeaşi incintă** si sa se afle de la o distanță de maxim 2 km de Opera Națională București (Bd. Mihail Kogălniceanu, nr. 70 – 72).

- **Servicii de masă (cină și prânz)**, respectiv : **Masa de prânz** în regim bufet suedez cu minim 4 feluri de mancare caldă, patru feluri de aperitive și 4 feluri de desert; **Cină** în regim bufet suedez care va include minim 2 feluri de mancare din care minim unul cald plus desert, conform descrierii din Caietul de sarcini pentru servicii de cazare și masă.

**II. Cod CPV** potrivit Regulamentului (CE) nr.213/2008 al comisiei din 28 noiembrie 2007 care asigura descrierea cat mai exacta a obiectului contractului de achiziţie de:

**COD CPV :** 55100000 - 1 Servicii hoteliere

**III.** În estimarea valorii achiziției de ***Servicii de cazare și masă pentru organizarea Bucharest Opera Festival* - LOT 1,** a fost stabilita o valoare estimata de **421.202,00 lei fără TVA,** din care:

* **Buget estimat cazare: 287.287,00 lei fără TVA**
* **Buget estimat masă (cină și prânz): 133.915,00 lei fără TVA**

**Notă:** Operatorii economici nu au voie sa oferteze mai mult decat a estimat autoritatea contractanta pentru serviciile solicitate.

**IV. Cantitatea de servicii care trebuie prestată:** **Servicii de cazare și masă pentru 740 de persoane** în vederea organizării **Bucharest Opera Festival** ce va avea loc în perioada **16 iunie – 24 iunie 2023**

**V.** Tipul procedurii: **Procedura proprie** in conformitate cu Procedura operațională **ONB-PO-SAP1-Revizia 4 -28.02.2023**

**VI. Tipul contractului:** ***contract de prestari servicii***

**VII. Condiții de participare:**

|  |  |
| --- | --- |
| **Alegerea şi justificarea criteriilor de calificare** |  |
| Capacitatea de exercitare a activităţii profesionale, inclusiv cerinţele privind înscrierea în registrele profesionale sau comerciale | **I. Cerințele cu privire la situația personală a candidatului/ofertantului**- Ofertantii, terții susținători și subcontractanții (dacă este cazul) nu trebuie sa se regaseasca în situatiile prevazute la art.164, 165, 167 din Legea nr. 98/2016.- Ofertantii, terții susținători și subcontractanții (dacă este cazul) nu trebuie sa se regaseasca în situatiile prevazute la art. 59-60 din Legea nr. 98/2016. Aceștia vor completa o declarație.Modalitatea prin care poate fi demonstrata îndeplinirea cerintelor: se va completa FORMULARE de catre operatorii economici participanti la procedura de atribuire cu informatiile aferente situatiei lor. Documentele justificative care probeaza îndeplinirea celor asumate urmeaza a fi prezentate odata cu depunerea ofertelor. **Aceste documente sunt:**1. certificate fiscale privind lipsa datoriilor restante cu privire la plata impozitelor, taxelor sau a contributiilor la bugetul general consolidat (buget local, buget de stat etc.);2. cazierul judiciar al operatorului economic așa cum rezulta din certificatul constatator emis de ONRC / actul constitutiv; 3. dupa caz, documente prin care se demonstreaza faptul ca operatorul economic poate beneficia de derogarile prevazute la art. 166 alin. (2), art. 167 alin. (2), art. 171 din Legea 98/2016 privind achizitiile publice. **Persoanele ce dețin funcții de decizie în cadrul autorității contractante: Daniel Nicolae JINGA-Director General, Elena Niculescu- Director Economic, Roxana Fizeșan– Director General Adjunct, Oana Voiculeț - Director Organizare spectacole, Cosmin Trâmbaciu- Șef Serviciu Juridic, Alina CZOMPI- Șef Birou Financiar, Daniela NIȚĂ- Șef Serviciu Achiziții Publice și Aprovizionare, Iulia Roman – Șef Birou Marketing, Nicoleta Mihailov – Colaborator, Cristina Raicu – Expert achiziții****II. Capacitatea de exercitare a activității profesionale:*** Prezentarea Certificatului constatator emis de Oficiul Registrului Comertului în raza caruia este situat sediul ofertantului. Din certificatul constatator trebuie sa reiasa obiectul contractului care trebuie sa aiba corespondent în codul CAEN din certificatul constatator emis de ONRC. Documentele justificative care probează îndeplinirea celor asumate, respectiv certificat constatator emis de ONRC.
* Autorizația sanitară de funcționare a unității de cazare
 |
|  |
| **Modalitatea de implementare a contractului** |  |
| **Responsabil** | Responsabil cu implementarea contractului este **Biroul Marketing** din cadrul autorităţii contractante. |
| Informaţii privind o anumită profesie | Nu este cazul |
| Informaţii privind condiţii de executare a contractului | Serviciile se vor presta conform termenului și condițiilor precizate de autoritatea contractantă în modelul de contract și Caietul de sarcini (inclusiv Anexa 1 la Caietul de sarcini pentru Servicii de cazare și masă) – LOT 1. |
| Informaţii privind personalul responsabil cu executarea contractului  | Ofertantul va specifica în propunerea tehnică numele persoanei împuternicite să îl reprezinte pe parcursul derulării contractului |
| Garanţia de bună execuţie | Nu e cazul |
| Ajustarea preţului contractului | Preţul este ferm, nu se ajustează. Pretul din formularul de oferta se va exprima în lei cu si fara TVA si nu poate fi modificat pe perioada de valabilitate a contractului. Preturile vor include toate cheltuielile, taxele, impozitele si contributiile legale de orice natura în legatura cu obiectul contractului. |
| **Modalităţi de plată şi penalităţi** |
|  | Finanțarea achiziției este asigurată din BVC.Achizitorul se obligă să plătească preţul serviciilor în termen de 30 de zile de la data înregistrării facturii la achizitor.Penalităţi: - În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin contract, atunci achizitorul are dreptul de a pretinde dobânda legală penalizatoare prevăzută la art. 3 alin. 21 din O.G. nr.13/2011 privind dobânda legală remuneratorie și penalizatoare pentru obligații bănești. Dobânda se aplică la valoarea serviciilor neprestate pentru fiecare zi de întârziere, dar nu mai mult de valoarea contractului. – În cazul în care achizitorul nu onorează obligaţiile contractuale în termen de 30 zile de la recepția serviciilor, atunci prestatorul are dreptul de a pretinde plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 , până la îndeplinirea efectivă a obligaţiilor. |

**Oferta va conţine:**

 1) **Propunerea financiară**, exprimată în lei fără TVA şi cu TVA inclus**. Propunerea financiară se va raporta la numărul de persoane ce va beneficia de servicii de cazare și masă în perioada 16.06-24.06.2023, iar în Anexă** se vor defalca valorile conform FORMULARELOR puse la dispoziție de autoritatea contractantă.

2) **Oferta tehnică**, prin care operatorul economic îşi asumă faptul că respectă în totalitate cerinţele din Caietul de sarcini.

Propunerea tehnică va fi prezentată astfel încât să detalieze şi să demonstreze modul de îndeplinire a tuturor cerinţelor din cadrul Caiietului de sarcini. Orice ofertă care nu îndeplineşte în mod corespunzător cerinţele caietului de sarcini, va fi declarată neconformă. Propunerea tehnică va consta într-o descriere detaliată a serviciilor care fac obiectul achiziţiei publice, incluzând toate documentele suport, dupa caz.

Operatorii economici vor prezenta si o declaraţie pe proprie răspundere din care să rezulte faptul că, la elaborarea ofertei, au ţinut cont de obligaţiile referitoare la condiţiile privind protecţia muncii care sunt în vigoare în Romania, precum si că le va respecta în vederea implementării contractului. Orice necorelare, omisiune ori neconformitate constatată în privinţa documentelor ofertei în raport cu specificaţiile tehnice ori prevederile legale în vigoare poate conduce la declararea ofertei ca fiind neconformă. Nerespectarea cerinţelor minime prezentate în specificaţiile tehnice precum si neprezentarea în oferta tehnică a acestora ori neprezentarea propunerii tehnice în cadrul ofertei depuse conduce la respingerea acesteia.

3) **Formulare - Atașate la prezenta Invitație de participare.**

**VIII. Cerințe pentru ofertanti:**

1. **Criteriu de atribuire**: ***pretul cel mai scazut***
2. **Durata contractului**: **45 zile de la data semnarii contractului de ambele parti.**
3. **Sursa de finanțare:** Bugetul de stat;
4. **Pentru inscrierea si participarea la procedura, ofertantii vor depune in plic închis următoarele:**

- Scrisoare de inaintare — Formular 1;

- Documentele de calificare, propunerea tehnica si propunerea financiara in plic sigilat, pe care se va scrie: OFERTA pentru Achiziția de**Servicii de catering pentru organizarea Bucharest Opera Festival – LOT 1 in perioada 16 iunie – 24 iunie 2023.**

Ofertele vor fi depuse la sediul OPEREI NAȚIONALE BUCUREȘTI, la Registratura instituției din Calea Plevnei nr. 61, sector 5, București, in intervalul orar de luni - vineri **08.00 - 16.00.**

Data limita pentru depunerea ofertelor**: 19.05.2023, ora 12.00.**

Ofertele sunt declarate intarziate daca sunt transmise dupa data/ora limita de primire a ofertelor, respectiv data/ora de **19.05.2023, ora 12.00.**

**Condiţii de plată:** Plata se va efectua pe baza facturii emise de Prestator, după aprobarea de către Beneficiar a Procesului verbal de recepție a serviciilor prestate, documente elaborate în conformitate cu cerinţele prevăzute în documentatie.

**Termenul limită** de solicitare clarificari: **16.05.2023 ora 16:00** si se vor face prin intermediul mailului: **achizitii.publice@operanb.ro**iar raspunsul autoritatii va fi publicat pe site-ul sau: [**www.operanb.ro**](http://www.operanb.ro)**;**

**Limba** in care trebuie redactate ofertele: **limba română;**

**Perioda de timp i**n care ofertantul trebuie să își mentină oferta valabila: **60 zile de la termenul limită de primire a ofertelor;**

**Data și ora limită** pentru depunerea ofertelor: **19.05.2023, ora 12.00.**

**Adresa de internet** la care sunt disponibile documentele:[**www.operanb.ro**](http://www.operanb.ro)**, sectiunea Achizitii publice;**

Anexat prezentei invitatii va punem la dispozitie **Caietul de Sarcini, Formularele și Modelul de Contract.**

**DIRECTOR GENERAL**

**Daniel Nicolae JINGA**

**SEF SERVICIU ACHIZITII PUBLICE**

 **Daniela NIȚĂ**